Coba jelasin Reimagining TNB dari Tenaga Nasional Berhad dalam bahasa melayu dong

Tenaga Nasional Berhad (TNB) melaksanakan program transformasi bertemakan 'Reimagining TNB', yang bertujuan mengubah cabaran besar yang menjejaskan utiliti elektrik kepada peluang usaha niaga baharu bagi syarikat. Presiden dan Ketua Pegawai Eksekutif TNB, Datuk Seri Ir. Azman Mohd berkata, 'trilemma' tenaga dan gangguan yang timbul ekoran kewujudan pelbagai teknologi merubah kebiasaan turut mengubah landskap utiliti. Trilemma itu merangkumi cabaran untuk menangani keselamatan tenaga, menyediakan akses kepada perkhidmatan tenaga pada harga berpatutan; serta pengeluaran dan penggunaan tenaga mesra alam. Dalam mengubah cabaran kepada peluang melalui 'Reimagining TNB', ia membabitkan empat teras utama iaitu meneroka sumber generasi masa hadapan secara aktif terutamanya sumber tenaga boleh diperbaharu, dan memberi tumpuan kepada grid masa hadapan termasuk grid pintar. Antara teras utama lain ialah memenangi hati pelanggan dengan pelbagai perkhidmatan dan produk yang dipertingkatkan; serta peraturan, khususnya di bawah Kawal Selia Berdasarkan Insentif (IBR).

Pembaharuan Industri Bekalan Elektrik Malysia (MESI) 2.0

Industri elektrik mengalami transformasi menerusi pelaksanaan Pembaharuan Industri Bekalan Elektrik Malysia (MESI) 2.0 yang bertujuan meningkatkan kecekapan industri dan tenaga. Menteri Tenaga, Teknologi, Sains, Perubahan Iklim dan Alam Sekitar, Yeo Bee Yin, berkata sehubungan itu, bagi melancarkan pelaksanaan pembaharuan berkenaan, pihaknya akan mengaktifkan semula agensi tujuan khas, MyPOWER Corporation bagi menggerak dan melaksanakan inisiatif berkenaan. Pelaksanaan MESI 2.0 juga mampu mencapau tiga (3) objektif iaitu mahu meningkatkan kecekapan industri, mengawalselia struktur industri, peraturan dan proses-proses utama serta memperkasakan pengguna.